CELEX: 62009CN0266
Language: da
Date: 2009-06-10 00:00:00
Title: Sag C-266/09: Anmodning om præjudiciel afgørelse indgivet af College van Beroep voor het Bedrijfsleven (Nederlandene) den 10. juni 2009 — Stichting Natuur en Milieu, Vereniging Mileudefensie og Vereniging Goede Waar & Co. mod College voor de toelating van gewasbeschermingsmiddelen en biociden; øvrige parter: Bayer CropScience BV og Nederlandse Stichting voor Fytopharmacie

7.11.2009   
            
            
               DA
            
            
               Den Europæiske Unions Tidende
            
            
               C 267/26
            
         Anmodning om præjudiciel afgørelse indgivet af College van Beroep voor het Bedrijfsleven (Nederlandene) den 10. juni 2009 — Stichting Natuur en Milieu, Vereniging Mileudefensie og Vereniging Goede Waar & Co. mod College voor de toelating van gewasbeschermingsmiddelen en biociden; øvrige parter: Bayer CropScience BV og Nederlandse Stichting voor Fytopharmacie
   (Sag C-266/09)
   2009/C 267/47
   Processprog: nederlandsk
   
      Den forelæggende ret
   
   College van Beroep voor het Bedrijfsleven
   
      Parter i hovedsagen
   
   
      Sagsøgere: Stichting Natuur en Milieu, Vereniging Mileudefensie og Vereniging Goede Waar & Co.
   
      Sagsøgt: College voor de toelating van gewasbeschermingsmiddelen en biociden
   
      Øvrige parter: Bayer CropScience BV og Nederlandse Stichting voor Fytopharmacie
   
      Præjudicielle spørgsmål
   
   
               1)
            
            
               Skal udtrykket miljøoplysninger i artikel 2 i direktiv 2003/4/EF (1) fortolkes således, at det også omfatter oplysninger, der er indgivet inden for rammerne af en national procedure til (udvidelse af) en godkendelse for et planteværnsmiddel med henblik på at fastsætte den maksimale mængde af et plantebeskyttelsesmiddel, bestanddele heraf eller nedbrydningsprodukter heraf, der kan tillades i føde- eller drikkevarer?
            
         
               2)
            
            
               Såfremt spørgsmål 1 besvares bekræftende: Hvorledes er forholdet mellem artikel 14 i direktiv 91/414/EF (2) og direktiv 2003/4/EF for så vidt angår anvendelsen på sådanne oplysninger, som er beskrevet i det foregående spørgsmål, og især: indebærer dette forhold, at artikel 14 i direktiv 91/414/EØF kun kan finde anvendelse, for så vidt som forpligtelserne i henhold til artikel 4, stk. 2, i direktiv 2003/4/EØF ikke påvirkes?
            
         
               3)
            
            
               Såfremt det af besvarelsen af de foregående spørgsmål fremgår, at indstævnte i det foreliggende tilfælde skal anvende artikel 4 i direktiv 2003/4/EF, har direktivets artikel 4 da den virkning, at den i denne artikel foreskrevne afvejning mellem den almene interesse i offentlighed og det konkrete hensyn, der ligger bag afslaget på offentliggørelse, skal ske på anvendelsesniveauet, eller kan afvejningen også være foretaget på det nationale lovgivningsniveau?
            
         
      (1)  Europa-Parlamentets og Rådets direktiv af 28.1.2003 om offentlig adgang til miljøoplysninger og om ophævelse af Rådets direktiv 90/313/EØF (EUT L 41, s. 26).
   
      (2)  Rådets direktiv af 15.7.1991 om markedsføring af plantebeskyttelsesmidler (EFT L 230, s. 1).